Document ID: /roh_data/filtered/fineweb-2-filterrobots_roh.jsonl.gz/2874

Cumpareglià cun la media dals ultims tschintg onns è quai però anc adina in minus da prest 5% scriva l'Uffizi per economia e turissem dal chantun Grischun.
Sco adina grondas differenzas regiunalas
Tut tenor regiuns datti però grondas differenzas. Tar ils victurs tutgan destinaziuns sco la Bregaglia, la destinaziun Tavau Claustra, Flem Laax Falera u er San Murezzan. Tar las regiuns cun damain pernottaziuns en cumparegliaziun cun la stagiun d’enviern passada èn las destinaziuns da Scuol Samignun Val Müstair, la destinaziun Partenz u era Mustér Sedrun.
Era naziunal èn las pernottaziuns s’augmentadas
En l’entira Svizra èn s’augmentadas las pernottaziuns la stagiun d’enviern passada. Dal november fin l’avrigl ha l’hotellaria svizra nudà en tut 15,7 milliuns pernottaziuns. Quai è in plus da 2% cumpareglià cun la medema perioda da l’onn avant, scriva l’Uffizi federal da statistica.
RR novitads 10:00